กฎกระทรวงกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลไพรวัน ตำบลศาลาใหม่ตำบลเจ๊ะเห ตำบลบางขุนทอง ตำบลพร่อน ตำบลเกาะสะท้อนตำบลโฆษิต และตำบลนานาค อำเภอตากใบ จังหวัดนราธิวาสพ.ศ.๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล หรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ เริ่มต้นจากจุดที่แนวแบ่งเขตการปกครองระหว่างอำเภอตากใบ กับอำเภอเมืองนราธิวาส จังหวัดนราธิวาส บรรจบกับชายฝั่งทะเลอ่าวไทย เป็นเส้นเลียบชายฝั่งทะเลอ่าวไทยไปทางทิศตะวันออกเฉียงใต้ บรรจบแนวเขตพรมแดนระหว่างประเทศไทย กับประเทศสหพันธรัฐมาเลเซีย ทิศตะวันออก เลียบแนวเขตพรมแดนระหว่างประเทศไทยกับประเทศสหพันธรัฐมาเลเซีย ไปทางทิศตะวันตกเฉียงใต้ บรรจบแนวแบ่งเขตการปกครองระหว่างอำเภอตากใบกับอำเภอสุไหงโก-ลก จังหวัดนราธิวาส ทิศใต้ เลียบแนวแบ่งเขตการปกครองระหว่างอำเภอตากใบ กับอำเภอสุไหงโก-ลก จังหวัดนราธิวาส ไปทางทิศเหนือ และทิศตะวันตก จนถึงจุดที่อยู่ตามแนวขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๔๐๕๗ เป็นเส้นขนานกับศูนย์กลางทางหลวงแผ่นดินหมายเลข ๔๐๕๗ ไปทางทิศเหนือ และเป็นเส้นตรงไปทางทิศตะวันตกเฉียงเหนือ จดริมแม่น้ำบางนรา ฝั่งใต้ เลียบแม่น้ำบางนรา ฝั่งใต้ ไปทางทิศตะวันตก และทิศเหนือ บรรจบแนวแบ่งเขตการปกครองระหว่างอำเภอตากใบ กับอำเภอเจาะไอร้อง กับอำเภอเมืองนราธิวาส จังหวัดนราธิวาส ทิศตะวันตก เลียบแนวแบ่งเขตการปกครองระหว่างอำเภอตากใบ กับอำเภอเมืองนราธิวาส ไปทางทิศเหนือ บรรจบกับจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ เริ่มต้นจากริมทางหลวงแผ่นดินหมายเลข ๔๐๘๔ ตรงจุดที่บรรจบกับแนวเขตที่ดินวัดธารากร เป็นเส้นเลียบแนวเขตที่ดินวัดธารากร ไปทางทิศตะวันออกเฉียงเหนือตรงจุดที่ขนานกับศูนย์กลางทางหลวงแผ่นดินหมายเลข ๔๐๘๔ ระยะ ๑๕๐ เมตรทิศตะวันออก เป็นเส้นขนานกับศูนย์กลางทางหลวงแผ่นดินหมายเลข ๔๐๘๔ ถึงจุดที่อยู่ห่างจากศูนย์กลางถนนท่าแพรก บรรจบกับศูนย์กลางทางหลวงแผ่นดินหมายเลข ๔๐๘๔ ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๔๐๘๔ ระยะ ๓๐๐ เมตรทิศใต้ เป็นเส้นตั้งฉากระยะ ๑๕๐ เมตร กับศูนย์กลางทางหลวงแผ่นดินหมายเลข ๔๐๘๔ ทิศตะวันตก เป็นเส้นเลียบทางหลวงแผ่นดินหมายเลข ๔๐๘๔ ไปทางทิศตะวันตกเฉียงเหนือ จนบรรจบกับจุดเริ่มต้น๒.๒ ทิศเหนือ เริ่มต้นจากริมทางหลวงแผ่นดินหมายเลข ๔๐๘๔ ฟากใต้ ตรงจุดที่อยู่ห่างจากทางหลวงแผ่นดินหมายเลข ๔๐๘๔ บรรจบกับทางหลวงแผ่นดินหมายเลข ๔๐๕๗ ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๔๐๘๔ เป็นระยะ ๓๐๐ เมตร เลียบทางหลวงแผ่นดินหมายเลข ๓๐๘๔ ไปทางทิศตะวันออกเฉียงใต้บรรจบทางหลวงแผ่นดินหมายเลข ๔๐๕๗ ฟากตะวันตกทิศตะวันออก เป็นเส้นเลียบทางหลวงแผ่นดินหมายเลข ๔๐๕๗ ฟากตะวันตก ไปทางทิศตะวันตกเฉียงใต้ เป็นระยะ ๑,๐๐๐ เมตรทิศใต้ เป็นเส้นตั้งฉาก ระยะ ๓๐๐ เมตร กับแนวเขตด้านตะวันออกทิศตะวันตก เป็นเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข๔๐๕๗ ไปทางทิศตะวันออกเฉียงเหนือ จนบรรจบจุดเริ่มต้น๒.๓ ทิศเหนือ เริ่มต้นจากจุดที่ทางหลวงแผ่นดินหมายเลข ๔๐๘๔ ฟากใต้ บรรจบกับทางหลวงแผ่นดินหมายเลข ๔๐๕๗ ฟากตะวันออก เลียบทางหลวงแผ่นดินหมายเลข ๔๐๘๔ ฟากใต้ ไปทางทิศตะวันออกเฉียงใต้ บรรจบถนนท่าแพรก ฟากตะวันตกทิศตะวันออก เลียบถนนท่าแพรก ฟากตะวันตก ไปทางทิศตะวันตกเฉียงใต้เป็นระยะ ๓๐๐ เมตรทิศใต้ เป็นเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๔๐๘๔ ไปทางทิศตะวันตก และทางหลวงแผ่นดินหมายเลข ๔๐๕๗ ไปทางทิศตะวันตกเฉียงใต้ และเป็นเส้นตั้งฉากกับศูนย์กลางทางหลวงแผ่นดินหมายเลข ๔๐๕๗ ตรงจุดที่อยู่ห่างจากจุดบรรจบของแม่น้ำบางนรา กับทางหลวงแผ่นดินหมายเลข ๔๐๕๗ ระยะ ๔๐๐ เมตรทิศตะวันตก เลียบทางหลวงแผ่นดินหมายเลข ๔๐๕๗ ฟากตะวันออก ไปทางทิศตะวันออกเฉียงเหนือ จนบรรจบกับจุดเริ่มต้น๒.๔ ทิศเหนือ เริ่มต้นจากทางหลวงแผ่นดินหมายเลข ๔๐๘๔ ฟากใต้ ตรงจุดที่อยู่ห่างจากแนวเขตที่ดินโรงเรียนบ้านตาบา ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๔๐๘๔ เป็นระยะ ๗๐๐ เมตร และเลียบริมทางหลวงแผ่นดินหมายเลข ๔๐๘๔ ฟากใต้ ไปทางทิศตะวันออกเฉียงใต้ ถึงจุดที่อยู่ห่างจากจุดบรรจบของศูนย์กลางทางหลวงแผ่นดินหมายเลข ๔๐๘๔ กับศูนย์กลางถนนสาธารณะไม่ปรากฏชื่อ ไปทางทิศตะวันออกเฉียงเหนือ ตามแนวทางหลวงแผ่นดินหมายเลข ๔๐๘๔ ระยะ ๔๐๐ เมตรทิศตะวันออก เป็นเส้นตั้งฉากกับศูนย์กลางทางหลวงแผ่นดินหมายเลข ๔๐๘๔ จนบรรจบคลองสาธารณะไม่ปรากฏชื่อ ฟากเหนือทิศใต้ เป็นเส้นเลียบริมคลองสาธารณะไม่ปรากฏชื่อ ฝั่งเหนือ ไปทางทิศตะวันตกเฉียงเหนือ จนถึงจุดที่อยู่ห่างจากแนวเขตที่ดินโรงเรียนบ้านตาบา ระยะ ๗๐๐ เมตรทิศตะวันตก เป็นเส้นตรงไปทางทิศตะวันออกเฉียงเหนือ จนบรรจบกับจุดเริ่มต้น๒.๕ทิศเหนือ เริ่มต้นจากจุดที่ริมทางหลวงแผ่นดินหมายเลข ๔๐๘๔ ฟากเหนือ บรรจบกับเส้นขนานระยะ ๕๐ เมตร กับริมแม่น้ำตากใบ ฝั่งใต้ และเป็นเส้นขนานกับริมแม่น้ำตากใบ ฝั่งใต้ ไปทางทิศตะวันออกเฉียงใต้ จนถึงจุดที่อยู่ห่างตามแนวขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔๐๘๔ทิศตะวันออก เป็นเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๔๐๘๔ ไปทางทิศตะวันออกเฉียงใต้ จนถึงจุดที่ขนานกับจุดสิ้นสุดของแนวเขตที่ดินโรงเรียนบ้านตาบา ด้านใต้ทิศใต้ เป็นเส้นตั้งฉากกับแนวเขตด้านตะวันออก บรรจบแนวเขตที่ดินโรงเรียนบ้านตาบาและทางหลวงแผ่นดินหมายเลข ๔๐๘๔ ฟากเหนือทิศตะวันตก เลียบทางหลวงแผ่นดินหมายเลข ๔๐๘๔ ฟากเหนือ ไปทางทิศตะวันตกเฉียงเหนือ จนบรรจบกับจุดเริ่มต้นทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลไพรวัน ตำบลศาลาใหม่ ตำบลเจ๊ะเห ตำบลบางขุนทอง ตำบลพร่อน ตำบลเกาะสะท้อน ตำบลโฆษิต และตำบลนานาค อำเภอตากใบ จังหวัดนราธิวาส ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๕๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๖๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๕๐๐ ตารางเมตร แต่ไม่เกิน ๑,๖๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่ ๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๖๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ ๒๐ ๖. มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๔๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๐ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๓ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลไพรวันตำบลศาลาใหม่ ตำบลเจ๊ะเห ตำบลบางขุนทอง ตำบลพร่อน ตำบลเกาะสะท้อน ตำบลโฆษิต และตำบลนานาค อำเภอตากใบ จังหวัดนราธิวาสพ.ศ. ๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลไพรวัน ตำบลศาลาใหม่ ตำบลเจ๊ะเห ตำบลบางขุนทอง ตำบลพร่อน ตำบลเกาะสะท้อน ตำบลโฆษิต และตำบลนานาค อำเภอตากใบ จังหวัดนราธิวาส ลงวันที่๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ฃศุภชัย/พิมพ์๒๐ พฤษภาคม ๒๕๔๘ฐิติพงษ์/พัชรินทร์/ตรวจ๓๑พฤษภาคม ๒๕๔๘A+B[๑] รก.๒๕๔๗/พ๕๑ก/๑๑๒/๓ กันยายน๒๕๔๗